**Programa: Liepos 8-14 d. (7-11 m.)**

|  |  |
| --- | --- |
| **Diena** | **Veiklos** |
| **Pirma diena.** | Atvykimas, įsikūrimas. Susiskirstome į nuotykių ieškotojų komandas! Susipažįstame, kuriame ir aptariame stovyklavimo taisykles. Stovyklos atidarymo šventė. Įšventinimo į stovyklautojus ceremonija. Saulės palydėjimas prie stovyklos laužo. Dienos nuotykių aptarimas, pasidalinimas įspūdžiais. |
| **Antra diena.** | Ryto garsai: mankšta, tvarkymosi metas. Susitikimas su LDKGŠB Garbės sargybos kuopos kariais. Molio lipdinių edukacija. Taktinis komandinis žaidimas „Išlikimo kova“. Dienos „Nuotykių žemėlapis“ – refleksija grupėse, įvertinimas ir įsivertinimas. Vakaro diskoteka, judėjimas žaidimų aikštelėse, laužas. |
| **Trečia diena.** | Ryto suktinis: lankstūs judesiai mankštoje, miklus rytinis tvarkymasis. Molio lipdinių edukacija. Susitikimas su egzotinių gyvūnų augintojų „Džiunglių žmogumi“. Kokie nuotykiai mūsų lauktų džiunglėse? Pirmyn į nuotykius! Žygis pėsčiomis “Pažintinė ekspedicija po Veprių apylinkes”. Atokvėpis prie laužo. Dienos „Nuotykių žemėlapis“ – refleksija grupėse, įvertinimas ir įsivertinimas. |
| **Ketvirta diena.** | Ryto bruzdesys. Komandiniai orientaciniai žaidimai lauke – nuotykiai stovyklos teritorijoje. Jėgų išbandymas protų kovose. Sportiniai žaidimai lauko aikštelėse (tinklinio, krepšinio rungtynės). Kino seansas. Dienos „Nuotykių žemėlapis“ – refleksija grupėse, įvertinimas ir įsivertinimas. |
| **Penkta diena.** | Ryto ritualai. Nuotykiai šokių aikštelėje: šokio pamokėlės. Komandinis, kritinį mąstymą ir problemų sprendimą lavinantis žaidimas „Negyvenama sala“. Dienos „Nuotykių žemėlapis“ – refleksija grupėse, įvertinimas ir įsivertinimas. Vakaro diskoteka. |
| **Šešta diena.** | Ryto ritualai: mankšta su muzika, kambarių tvarkymasis. Nuotykiai šokių aikštelėje: šokio pamokėlės. Įspūdingas vakaro renginys „Talentų Šou“ – nuotykiai pramogų pasaulyje! Nuotykiai vakaro miglos apsuptyje: pasivaikščiojimas Veprių ežero pakrante klausantis Veprių legendų. Arbatvakaris prie laužo, pasidalinimas įspūdžiais, dienos aptarimas. |
| **Septinta diena.** | Paskutinio ryto garsai. Stovyklos apžvalga ir aptarimas, įvertinimas ir įsivertinimas. „Lobių žemėlapio“ kūrimas – laiškai sau ir draugams. Piknikas, „Nuotykiautojų“ nominacijos. Stovyklos vėliavos nuleidimas, stovyklos uždarymo ceremonija. |